open-index/open-wikipedia-markdown huggingface dataset:
Pastoraal

**Pastoraal** on maaelu maalilisust kujutav karjaselaul, kirjandus- või kunstiteos, lamburielu kajastav lühiooper, ballett või pantomiim.

Kirjanduslikud pastoraalid pärinevad juba antiikajast, populaarsed olid need ka Euroopa klassitsismis. Sel ajal levisid pastoraalid ka balletti ja ooperisse, kus üks tuntumaid näiteid on Jean-Baptiste Lully "Les Fêtes de l'Amour et de Bacchus" (1672, "Armastuse ja Bakchose peod"). Itaalia-Vene helilooja Francesco Araja komponeeris vene külaelust allegoorilise pastoraalooperi "Rahu pelgupaik" ("L'asilo della pace", 1748).

20. sajandil on muusikalisi pastoraale kirjutanud nt Hollandi helilooja Hendrik Andriessen ja prantslane Georges Auric. 20. sajandi kunstist on tuntud Henri Matisse'i "Pastoraal" (1906),

## Eesti kultuuris
Eesti kirjandusest on tuntud nt Vello Lattiku "Pastoraal mummulisest kleidist" (1978) ja Kalju Saaberi novell "Eesti pastoraal II" (1986), muusikas Juhan Simmi "Pastoraal puhkpilliseptetile" (1956), Juhan Aaviku "Pastoraal" op. 133 (1955) ja Peeter Süda samanimeline teos. Peeter Vähi on kirjutanud teose "Komputeriseeritud maailma pastoraal" flöödile, tšellole ja klaverile, Alo Põldmäe "Pastoraal" oboele ja orelile valmis 2005. 1994. aastal tõi Tiit Palu Eesti Muusikaakadeemia Kõrgema Lavakunstikooli XVII lennuga Nukuteatri lavale Friedebert Tuglase "Eesti pastoraali".

Nime "Pastoraal" kannab ka Kaarel Liimandi 1940. aastast pärit õlimaal. Skulptor Edgar Viiese viimane teos oli 2006. aasta suvel Viljandis avatud purskkaevuskulptuur "Pastoraal allikal". Pastoraali nime on kandnud ka Arnold Lauguse ja Malle Leisi näitused.

Tänapäeval kõneldakse pastoraalidest tihti iroonilises võtmes. Eesti kirjanduses on selline näiteks August Alle "Eesti pastoraal", muusikas ansambli Ultima Thule populaarne laul Villu Kanguri sõnadele "Liivimaa pastoraal".
Antoine Gizenga

**Antoine Gizenga** (5. oktoober 1925 – 24. veebruar 2019) oli Kongo Demokraatliku Vabariigi poliitik. 30. detsembrist 2006 kuni 10. oktoobrini 2008 oli ta peaminister. Antoine Gizenga valitsus kinnitati ametisse 5. veebruaril 2007. Sinna kuulus 59 ministrit. 25. novembril 2007 kinnitati uus valitsuse koosseis, kus ministrite arv oli vaid 44.

Antoine Gizenga oli peaminister ka 1960–1961 ja riigipea mässu ajal 1961. aastal.
Pavel Starostin

**Pavel Starostin** (sündinud 25. aprillil 1955) on Eesti poliitik. Ta oli 2007. aastal lühikest aega X Riigikogu liige, pääsedes Riigikokku 6. märtsil 2007 Olev Laanjärve asendusliikmena.

Ta on Eesti Keskerakonna liige alates 2001. aastast, enne seda kuulus Eestimaa Ühendatud Rahvaparteisse.

Ta on lõpetanud Tallinna Polütehnilise Instituudi 1978. aastal elektriinsenerina.

Pavel Starostin on töötanud Mustamäe ja Lasnamäe linnaosa vanemana, olnud Lasnamäe Halduskogu esimees ja Tallinna Linnavolikogu aseesimees.
Macky Sall

**Chérif Macky Sall** (sündinud 11. detsember 1961) on Senegali poliitik, kes oli 2. aprillist 2012 2. aprillini 2024 Senegali president.

Sall oli ka 21. aprillist 2004 kuni 19. juunini 2007 Senegali peaminister.
Idrissa Seck

**Idrissa Seck** (sündinud 9. august 1959 Thièsis) on Senegali poliitik, peaminister 4. novembrist 2002 kuni 21. aprillini 2004.
Nahas Angula

**Nahas Gideon Angula** (sündinud 22. augustil 1943) on Namiibia poliitik, alates 4. detsembrist 2012 kuni 21. märtsini 2015 Namiibia kaitseminister.

Ta oli Namiibia peaminister 21. märtsist 2005 kuni 4. detsembrini 2012.
Mame Madior Boye

**Mame Madior Boye** (sündinud 1940) on Senegali naispoliitik, peaminister 3. märtsist 2001 kuni 4. novembrini 2002.
Moustapha Niasse

**Moustapha Niasse** (sündinud 4. novembril 1939) on Senegali poliitik, peaminister 3. aprillist 1983 kuni 29. aprillini 1983 ja 5. aprillist 2000 kuni 3. märtsini 2001.
Mamadou Lamine Loum

**Mamadou Lamine Loum** (sündinud 3. veebruaril 1952) on Senegali poliitik, peaminister 3. juulist 1998 kuni 5. aprillini 2000.
Habib Thiam

**Habib Thiam** (21. jaanuar 1933 Dakar – 26. juuni 2017) oli Senegali poliitik, peaminister 1. jaanuarist 1981 kuni 3. aprillini 1983 ja 8. aprillist 1991 kuni 3. juulini 1998.
Senegali peaminister

**Senegali peaminister** on Senegali valitsusjuht. Ta nimetatakse ametisse presidendi poolt. Peaministri ametikoht kaotati 14. mail 2019 jõustunud põhiseaduse parandusega, millega valitsusjuhi ülesanded läksid üle riigipeale ehk presidendile.
Vöötohatis

**Vöötohatis** (ladina keeles *herpes zoster*) on viirushaigus.

Vöötohatist põhjustab sama viirus (*Herpes zoster*), mis põhjustab tuulerõugeid ning mis kuulub huuleohatist põhjustava viirusega samasse viiruste perekonda (vt herpesviirused). Nakatumine toimub naha ja limaskestade kaudu. Viirus tungib mööda närviteid närviganglioni, kus ta sealtpeale elutseb. 

Tavaliselt avaldub haigus nõrgestatud organismis, põhjuseks näiteks muu kroonilise haiguse olemasolu, kestev vaimne/füüsiline stress, trauma, UV-kiirgus, immuunsust pärssivate ravimite kasutamine. Tüüpiline vöötohatise haiguspilt on villiline lööve nahal. Kahjustub osa nahast, mida vastav närv innerveerib. Enne ville tekib punetus. Villid on vahel verise sisuga. Haige tunneb reeglina valu (neuralgia), vähem sügelust. Valu võib olla väga tugev. Lisaks esineb kerge palavik (37–38 °C). 

Haigus avaldub rohkem vanematel kui noortel inimestel, kuna immuunsus võib neil nõrgem olla. Tänapäeval on vöötohatis ravitav. Mida varem ravi alustatakse, seda parem on ravi tulemus. Ravi kestus on tavaliselt 1 nädal. Praeguseni aga puudub ravim, mis viiruse organismis lõplikult hävitaks, mistõttu võib haigus uuesti avalduda.

Ravimid takistavad viiruse paljunemist. Tavaliselt läheb vaja ka valuvaigisteid, tugevatoimelisi saab ainult retseptiga. Haava hooldus ei erine oluliselt tavalisest haavaravist – haava tuleb puhtana hoida, sügeluse korral sobib mõni antihistamiinikum. 

Oluline on ka toitumine. Kehva, ühekülgse toidu korral ei saa inimene kõiki vajalikke toitaineid, mistõttu inimese vastupanuvõime väheneb. Mingit konkreetset menüüd ei soovitata. Oluline on tervislik toitumine ja tervislikud eluviisid (mõõdukas regulaarne füüsiline koormus, unerežiim, loobumine suitsetamisest ja alkoholi kuritarvitamisest), kroonilise haiguse ravi. Toitumise parandamine haiguse avaldumisfaasis ei anna olulist raviefekti, tervislik toitumine suurendab üldist immuunsust ja hoiab ära järgnevad haigushood või leevendab neid.
Bensoehape

**Benseenkarboksüülhape** ehk **bensoehape** (ka **benseenhape**, **bensoaat**) on karboksüülhapete hulka kuuluv benseeni monofunktsionaalne derivaat, mille naatriumsoola kasutatakse röga lahtistava vahendina. Bensoehape on mittemürgine konservant, mida kasutatakse nii toiduainete kui ka silo säilitamiseks. Seda leidub rohkesti jõhvikates ja pohlades.
Sghaïr Ould M'Bareck

**Sghaïr Ould M'Bareck** (sündinud 1954) on Mauritaania poliitik, peaminister 6. juulist 2003 kuni 7. augustini 2005.
Sidi Mohamed Ould Boubacar

**Sidi Mohamed Ould Boubacar** (sündinud 1945) on Mauritaania poliitik, peaminister 18. aprillist 1992 kuni 2. jaanuarini 1996 ning 7. augustist 2005 kuni 20. aprillini 2007.
PolePole

**PolePole** on Tansaania-Soome duo, mis loodi 1998. aastal Helsingis.
 
Nende põhiline muusikainstrument on kümnekeelne kannel, mida mängib tansaania päritolu muusik Arnold Chiwalala (kes on ansambli helilooja, arranžeerija ning mängib ka flööti ja laulab). Kitarri mängib PolePoles Soome mitmekülgne muusik ja multiinstrumentalist Topi Korhonen.

PolePole esitab nii soome- kui ka suahiilikeelseid lugusid, mis kannavad filosoofilist allteksti. 
PolePole muusika baseerub peamiselt ühtsel rütmil või kahel või rohkemal üksteisest sõltumatul rütmil ehk nn polürütmil. 
Dünaamilisust toovad bändi kontsertidele tants ja kõrgetel toonidel flöödimäng.

Oma eksistentsi jooksul on PolePole mänginud nii Soomes kui ka väljaspool seda paljudel festivalidel, seminaridel, klubides, muuseumites, koolides ja rahvusvahelistel üritustel. Samuti on esinetud sellistel folgifestivalidel nagu Kaustinen Folk Music Festival ja Eurofolk Festival. Arnold Chiwalala on esinenud ja koostööd teinud erinevate artistidega, osalenud teatri- ja tantsuprojektides mitmel maal (Tansaania, Soome, Mosambiik, Inglismaa ja USA).
Rumeenia peaminister

**Rumeenia peaminister** on Rumeenia valitsusjuht. Peaministri kandidaadi esitab Rumeenia president ja selle kinnitab parlamendi Saadikutekoda Camera Deputaţilor.

Alates 15. juunist 2023 on peaminister Sotsiaaldemokraatlik Marcel Ciolacu.
Kreeka peaminister

**Kreeka peaminister** (kreeka keeles Πρωθυπουργός της Ελλάδος, ametlikult Πρωθυπουργός της Ελληνικής Δημοκρατίας 'Kreeka Vabariigi peaminister') on Kreeka valitsusjuht. Peaministri nimetab ametisse Kreeka president parlamendi soovituse põhjal.

Alates 26. juunil 2023 on peaministriks Kyriákos Mitsotákis.

## Vaata ka

*Kreeka valitsusjuhtide loend
Kärim Mäsimov

**Kärim Kažõmkanulõ Mäsimov** (kasahhi keeles Кәрім Қажымқанұлы Мәсімов; sündinud 1965 Tselinogradis, tänapäeval Astana) on Kasahstani majandustegelane ja poliitik, 10. jaanuarist 2007 24. septembrini 2012 ja alates 2. aprillist 2014 kuni 8. septembrini 2016 oli ta Kasahstani peaminister. 8. septembrist 2016 kuni 5. jaanuarini 2022 oli ta Kasahstani Vabariigi riikliku julgeoleku komitee esimees. 

Mäsimov lõpetas 1982 Alma-Atas Vabariikliku Füüsika-Matemaatika Internaatkooli. Ta õppis Lumumba-nimelises Rahvaste sõpruse ülikoolis ning lõpetas Pekingi keeleinstituudi,  juriidilise ülikooli ja Kasahhi Majandusülikooli. Ta on majandusdoktor ning valdab lisaks kasahhi keelele araabia, hiina, inglise ja vene keelt.

1991 sai ta Kasahstani tööministeeriumi osakonnajuhatajaks. 1992–1995 töötas ta Kasahstani äristruktuurides Hiinas ja Hongkongis. 1995–1996 oli ta Alma-Ata Kaubandus-Rahanduspanga juhatuse esimees, 1996–1997 panga Turanbank juhatuse esimehe kohusetäitja ja 1997–2000 Kasahstani rahva hoiukassa juhatuse esimees.

2000–2001 oli ta Kasahstani transpordi- ja sideminister, 2001–2003 asepeaminister, 2003–2006 peaministri abi ja 2006–2007 taas peaministri asetäitja, ühtlasi alates 2006. aasta oktoobrist majandus- ja eelarveminister.

10. jaanuaril 2007 sai ta Kasahstani peaministriks. Ta kinnitati ametisse ülekaalukalt: tema poolt hääletas parlamendi ülemkoja senati 39 liikmest 37 ja alamkoja Mažilisi 77 liikmest 66. Endisest peaministrist Danijal Ahmetovist sai kaitseminister.

6. jaanuaril 2022 ta vahistati seoses reetmiskahtlustusega. 

Mäsimov on Venemaa rahvaste sõpruse ülikooli audoktor. Teda on autasustatud 2004. aastal Kurmeti ordeni ning 2010. aastal Nazarbajevi ordeni ja Araabia Ühendemiraatide Föderatsiooni ordeniga.

Mäsimov on Kasahstani taipoksi föderatsiooni president.

Ta on abielus, tal on kolm last.

## Välislingid
*Казахстанская политика. Досье КГБ и КНБ. Премьер-министр Масимов, Русский Викиликс, Апрель 10, 2011
Ungru-Pagila tankitõrjeliin

**Ungru-Pagila tankitõrjeliin** ehk **Arista liin** ehk **Arista kaitseliin** oli Teise maailmasõja ajal tankitõrjeliin Sõrve poolsaare kitsaimas kohas, 1,6 km pikkusel Ungru-Pagila joonel, Üüdibe küla juures.

Kaitseliini rajasid 1941. aasta septembris Nõukogude väed, paigutades sinna rea raudbetoonist tankitõrjepüramiide, mille ette kaevati tankitõrjekraav.

Liinil toimusid ka Saksa vägede kaitselahingud 11. oktoobrist kuni 20. oktoobrini 1944. 20. oktoobril taandusid Saksa üksused Ranna kaitseliinile.

## Välislingid
* Sõrve lahingutest
*Saare maakonna militaarobjektide ekspertiis. Koostaja: Endel Püüa. 2006.a.  UNGRU – PAGILA TANKITÕRJELIIN
*Ungru-Pagila tankitõrjeliin, Kultuurimälestiste register
Weeds

"**Weeds**" on musta huumoriga USA komöödiasari jõukast California äärelinnast ja selle elanikest, kellest suur osa on seotud marihuaana tarbimise ja levitamisega.

## Osatäitjad
### Peaosatäitjad
*Mary-Louise Parker – Nancy Botwin
*Elizabeth Perkins – Celia Hodes
*Kevin Nealon – Doug Wilson
*Justin Kirk – Andy Botwin
*Tonye Patano – Heylia James
*Romany Malco – Conrad Shepard
*Hunter Parrish – Silas Botwin
*Alexander Gould – Shane Botwin

### Kõrvalosatäitjad
*Shoshannah Stern – Megan 
*Maulik Pancholy – Sanjay 
*Martin Donovan – Peter 
*Andy Milder – Dean Hodes 
*Renée Victor – Lupita 
*Allie Grant – Isabelle Hodes 
*Tyrone M. Mitchell – Keeyon
*Eden Sher – Gretchen
*Indigo – Vaneeta
*Zooey Deschanel – Kat
*Jeffrey Dean Morgan – Judah Botwin

## Välislingid
* 
* Koduleht
Rick Perry

**James Richard Perry** (sündinud 4. märtsil 1950) on USA poliitik. Ta oli 47. Texase kuberner ja 14. Ameerika Ühendriikide energeetikaminister.

Ta oli Texase kuberner 21. detsembrist 2000 kuni 20. jaanuarini 2015 ja energeetikaminister 2. märtsist 2017 kuni 1. detsembrini 2019.

Ta on surmanuhtluse pooldaja. Tema 11-aastasel ametiajal on Texases hukatud 253 inimest, kõige rohkem 2002. aastal (33). Juunis 2002 lõpetas ta vaimuhaigete kurjategijate hukkamiskeelu. Perry ametiajal on Texases hukatud ka kaks Mehhiko kodanikku. Siiski on ta ka vastu võtnud ühe armuandmispalve: 30. augustil 2007 muutis ta surmamõistetud Kenneth Fosteri surmaotsuse 30-aastaseks vanglakaristuseks.

14. detsembril 2016 nimetas president Donald Trump Perry energeetikaministri kandidaadiks. 2. märtsil 2017 vannutas USA asepresident Mike Pence ta energeetikaministriks. Oktoobris 2019 andis ta teada, et kavatseb aasta lõpus ameti maha panna.

## Viited
Tzanís Tzannetákis

**Tzanís Tzannetákis** (13. september 1927 – 1. aprill 2010) oli Kreeka poliitik, peaminister 2. juulist 1989 kuni 12. oktoobrini 1989.
Geórgios Rállis

**Geórgios Rállis** (kreeka keeles Γεώργιος Ράλλης,; 26. detsember 1918 – 15. märts 2006) oli Kreeka poliitik ja jurist, kes oli peaminister 10. maist 1980 kuni 21. oktoobrini 1981. Ta kuulus konservatiivsesse erakonda Uus Demokraatia (Nea Dimokratia).

Rállis pärines tuntud poliitilisest perekonnast. Tema isa Ioánnis Rállis oli samuti poliitik ja Kreeka peaminister teise maailmasõja ajal. Geórgios Rállis omandas hariduse õigusteaduses ning alustas poliitilist tegevust sõjajärgsel perioodil.

Enne peaministriks saamist töötas Rállis mitmel ministrikohal, sealhulgas haridus-, välis- ja avaliku korra ministrina. Teda peeti mõõdukaks ja pragmaatiliseks poliitikuks, kes toetas demokraatlike institutsioonide tugevdamist pärast Kreeka sõjaväelise diktatuuri lõppu.

Peaministrina keskendus Rállis peamiselt Kreeka Euroopa Ühendustega liitumise ettevalmistamisele, mis viidi lõpule 1981. aastal. Tema valitsusaeg langes majanduslike ja sotsiaalsete raskuste aega ning lõppes pärast valimiskaotust.

Geórgios Rállis suri 2006. aastal. Teda peetakse üheks oluliseks tegelaseks Kreeka demokraatliku poliitika kujunemisel 20. sajandi lõpul.
Konstantínos Karamanlís

**Konstantínos Karamanlís** (kreeka Κωνσταντίνος Καραμανλής; 8. märts 1907 – 23. aprill 1998) oli Kreeka poliitik, president 1980–1985 ja 1990–1995 ning peaminister 6. oktoobrist 1955 kuni 5. märtsini 1958, 17. maist 1958 kuni 20. septembrini 1961, 4. novembrist 1961 kuni 17. juunini 1963 ja 24. juulist 1974 kuni 10. maini 1980.

## Tunnustus
* 1978 – Karl Suure auhind
Adamántios Androutsópoulos

**Adamántios Androutsópoulos** (Αδαμάντιος Ανδρουτσόπουλος; 1919 – 10. november 2000) oli Kreeka poliitik, peaminister 25. novembrist 1973 kuni 24. juulini 1974.
Spýros Markezínis

**Spýros Markezínis** (Σπυρίδων Μαρκεζίνης; 22. aprill 1909 Ateena – 4. jaanuar 2000 Ateena) oli Kreeka poliitik, peaminister 25. novembrist 1973 kuni 24. juulini 1974.
Geórgios Papadópoulos

**Geórgios Papadópoulos** (Γεώργιος Παπαδόπουλος; 5. mai 1919 – 27. juuni 1999) oli Kreeka sõjaväelane. Ta oli 21. aprillil 1967 Ateenas toimunud sõjaväelise riigipöörde üks peamisi juhte ja valitsusjuhi kohusetäitja 13. detsembrist 1967 kuni 8. oktoobrini 1973.  

Allohvitserina võitles ta 1940. aastal itaallaste invasiooni vastu. Kuid sakslastele alistumise järel sai temast natside kaastööline ja karistuspataljonide liige. 1950. aastail sai ta väljaõppe LKA-st ning oli LKA peamine kontaktisik Kreekas. Ta oli osaline kuningas Pauli vastases ebaõnnestunud riigipöördekatses 1956. aastal, kuid pääses karistuseta. 1964. aastal edutati ta kahurvägede koloneliks Traakias. 21. aprillil 1967 viis ta kuningas Konstantinos II teadmisel koos kolonelidest kaaslastega läbi sõjaväelise riigipöörde. Kehtestati sõjaväeline diktatuur, mida hakati riigipöörajate ja hilisemate valitsejate järgi nimetama kolonelide diktatuuriks.  

1967–1973 oli Geórgios Papadópoulos sisuliselt Kreeka kõrgeima võimu kandja ning teadaolevalt oli ta Euroopa esimene LKA agendist valitsusjuht. Papadópoulose kukutas 1973. aasta oktoobris tema kaaskolonelist valitsusjuht Dimitrios Ioannidis. Sõjaväelise režiimi kukutamise järel 1974. aastal korraldati avalik kohtuistung, mille raames mõisteti nii Papadópoulos kui ka Ioannidis surma. See karistus aga muudeti eluaegseks vangistuseks koos kõigi kodanikuõiguste kaotamisega. Ta keeldus amnestiapakkumisest, mille eelduseks oli, et ta tunnistanuks oma tegusid ja avaldanuks kahetsust nende üle.  

Geórgios Papadópoulos suri 1999. aastal.
Konstantínos Kóllias

**Konstantínos Kóllias** (Κωνσταντίνος Κόλλιας; 1901 – 13. juuli 1998) oli Kreeka poliitik, peaminister 21. aprillist 1967 kuni 13. detsembrini 1967. 

Ta nimetati peaministriks pärast kolonelide riigipööret, kuid ta asus peagi vastupööret kavandava kuningas Konstantínos II poolele. Pärast vastupöördekatse ebaõnnestumist 13. detsembril 1967 põgenes ta koos kuningliku perekonnaga Rooma.
Panagiótis Kanellópoulos

**Panagiótis Kanellópoulos** (kreeka keeles Παναγιώτης Κανελλόπουλος; 13. detsember 1902 – 11. september 1986) oli Kreeka poliitik, filosoof ja kirjanik, kes oli kahel korral peaminister. Ta juhtis valitsust lühiajaliselt 1. novembrist 1945 kuni 22. novembrini 1945 ning teist korda 3. aprillist 1967 kuni 21. aprillini 1967. 

Kanellópoulos oli oluline tegelane Kreeka poliitilises elus 20. sajandi keskpaigas. Teise maailmasõja ajal osales ta vastupanuliikumises ning pärast sõda mängis tähtsat rolli Kreeka demokraatliku riigikorra taastamisel. Tema teine peaministriaeg lõppes 1967. aasta sõjaväelise riigipöördega, mille käigus võimule tuli nn kolonelide hunta.

Lisaks poliitilisele tegevusele oli Kanellópoulos tuntud ka intellektuaali ja esseistina. Tema kirjutised käsitlesid filosoofiat, ajalugu ja poliitilist mõtet ning ta rõhutas Euroopa humanistlike väärtuste ja demokraatia tähtsust Kreeka ühiskonnas.
Ioánnis Paraskevópoulos

**Ioánnis Paraskevópoulos** (1900 – 8. aprill 1984) oli Kreeka poliitik, peaminister 30. detsembrist 1963 kuni 18. veebruarini 1964 ja 22. detsembrist 1966 kuni 3. aprillini 1967.
Mark Wahlberg

**Mark Robert Michael Wahlberg** (sündinud 5. juunil 1971 Bostonis Massachusettsis) on Oscarile nomineeritud olnud USA filminäitleja ja teleprodutsent, varem **Marky Mark** nime all tuntud räppar.

Tema tuntuimate filmirollide hulka kuuluvad osatäitmised filmides "Boogie ööd", "Ahvide planeet", "Itaalia rööv", "Invincible" ja "Kahe tule vahel".

## Filme

## Diskograafia
### Albumid
* *"Music for the People"* (1991)   
* *"You Gotta Believe"* (1992)

### Singlid
* Marky Mark & The Funky Bunch - *"Wild Side"* (1991)
* Marky Mark & The Funky Bunch - *"Good Vibration"* (1991)
* Marky Mark - *"No Mercy"* (1995)

## Välislingid
* 
* Mark Wahlberg Interview at Moviehole.net
Justin Kirk

**Justin Kirk** (sündinud 28. mail 1969 Salemis  Oregonis) on Kuldgloobuse ja Emmy nominatsioonidega USA filminäitleja.

Ta on eelkõige tuntud Prior Walteri osatäitjana 2003. aasta minisarjas "Ameerika inglid" ja Andy Botwinina telesarjas "Weeds".

## Välislingid
*
Väegrupp A

**Väegrupp A** (saksa keeles Heeresgruppe A) oli Teises maailmasõjas Saksamaa vägede koosseisus võidelnud väekoondis.

## Ajalugu

Moodustati 26. oktoobril 1939 väegrupist Süd. 1940. aasta mais asus armeegrupp Prantsusmaad ründavate vägede tsentris. Rünnaku käigus läbisid väegrupi väed Ardennide metsad ja murdsid läbi La Manche väinani.
Prantsusmaa kampaania teises faasis liikus väegrupp üle Somme jõe Saksa rünnaku tsentris. Enne rünnakut Nõukogude Liidule nimetati väegrupp A ümber väegrupiks Süd.

Moodustati uuesti 24. aprillil 1942. 7. juulil 1942 võttis üle väegrupi Süd lõunatiiva, et paremini juhtida eesolevat rünnakut Kaukasuse suunal. 30. märtsil nimetati ümber väegrupiks Südukraine.

Moodustati uuesti 23. septembril 1944 Lõuna-Poolas väegrupi Nordukraine ümbernimetamisega. 25. jaanuaril 1945. nimetati ümber väegrupiks Mitte.

## Komandörid

:*Gerd von Rundstedt (26.10.1939)

*Wilhelm List (10.07.1942)
:*10.08.1942–22.11.1942. otseselt Saksa maavägede peastaabi alluvuses.
:*Ewald von Kleist (22.11.1942)

:*Josef Harpe (23.09.1944)
:*Schörner (17.01.1945)

## Allunud väeosad

November 1939:
:*16. armee
:*12. armee
Mai 1940:
:*16. armee
:*12. armee
:*4. armee
:*2. armee
Juuni 1940:
:*16. armee
:*12. armee
:*2. armee
:*Tankigrupp Guderian
Juuli 1940:
:*6. armee
:*16. armee
:*9. armee
August 1940:
:*9. armee
:*16. armee
Mai 1941:
:*6. armee
:*17. armee

August 1942:
:*1. tankiarmee
:*Armeegrupp Ruoff
:*11. armee
September 1942:
:*1. tankiarmee
:*Armeegrupp Ruoff
:*Krimmi vägede ülemjuhataja.
Jaanuar 1943:
:*1. tankiarmee
:*17. armee
:*Krimmi vägede ülemjuhataja.
Märts 1943:
:*17.armee
:*Krimmi vägede ülemjuhataja.
:*Kertshi vägede ülemjuhataja.
Oktoober 1943:
:*6. armee
:*17. armee
Jaanuar 1944:
:*Rumeenia 3. armee
:*17. armee
:*Transnisternias asuvate Saksa vägede ülemjuhataja
Märts 1944:
:*6. armee
:*Rumeenia 3. armee
:*17. armee

Oktoober 1944:
:*4. tankiarmee
:*17. armee
:*Armeegrupp Heinrici
November 1944:
:*4. tankiarmee
:*17. armee
:*1. tankiarmee
Detsember 1944:
:*9. armee
:*4. tankiarmee
:*17. armee
:*1. tankiarmee
Jaanuar 1945:
:*9. armee
:*4. tankiarmee
:*17. armee
:*Armeegrupp Heinrici
Amöboos

**Amöboos** ehk **amööbtõbi** (vanem nimetus **amöbiaas**) on siseamööblaste (*Entamoebidae*) tekitatud soole nakkushaigus.
Skisma

**Skisma** (kreeka keeles σχισμα (σχιζω) – jagunema) tähendab kiriku lõhenemist.

**Skismaatikuks** nimetatakse skisma algatajat, skisma õhutajat või skisma tagajärjel eraldunud rühmituse liiget.

*Suur kirikulõhe 1054.
*Aastatel 1378–1417 toimus katoliikluse lõhenemine kaheks ja lõpuks kolmeks kirikuks, millel kõigil oli oma paavst, (Suur skisma).
*Reformatsioon

Skismade puhul on tegu erinevate kiriku võimustruktuuride tülidega või ideoloogia muudatustega. Esineb eksiarvamus, nagu oleks kristlus olnud kunagi ühtne struktuurilt ja ideoloogialt. 

Ülekantud tähenduses võib sõna kohata ka teiste religioonide lõhenemiste puhul.
Alenka Gotar

**Alenka Gotar** (sündinud 23. augustil 1977 Domžales) on Sloveenia ooperilaulja, sopran. 

Ta esindas Sloveeniat 2007. aasta Eurovisiooni lauluvõistlusel Helsingis, kus esitas Andrej Babići laulu "Cvet z juga" ("Lilleõis lõunast", tõlgitud ka "Lõunalill"), laul saavutas 15. koha.

## Muusikaline tegevus
Alenka Gotar õppis lastemuusikakoolis klaverit ja kitarri. Muusikaõpinguid jätkas Ljubljana Muusika- ja Balletikeskkoolis, kus õppis Markos Bajuki juures laulmist. Pärast selle kooli lõpetamist 1996. aasta õppis Šveitsis Baseli Muusikaakadeemias ja 1999. aastast Mozarteumis Salzburgis, kus õppis professor Lilian Sukise juures soololaulu ja ooperilaulu. Diplomi sai 2000. aastal. Täiendas lauluoskusi Maya Sunari-Biankini, Marjana Lipovšeki ja Alfred Burgstalleri juures. Magistrikraad 2006. aastast.

Alenka Gotar on Maribori Ooperiteatri solist, esineb ka Salzburgi ja Ljubljana teatrites. On esinenud koos kammerkooriga turneel Sloveenias, Austrias, Šveitsis, Saksamaal, Horvaatias ja Skandinaavia maades. 

Alenka Gotari repertuaar on mitmekülgne. Ta töötab ka muusikaõpetajana.

## Rollid ooperites
Ljubljana Ooperimajas:  
* Barbarina ("Figaro pulm" – Mozart)
* Donna Elvira ("Don Giovanni" – Mozart)
* Rusalka ("Rusalka" – Antonín Dvořák)
* Hanna Glawary ("Lõbus lesk" – Lehár)
* Pamina ("Võluflööt" – Mozart/Schikaneder)
* Gran Sacerdotessa ("Aida" – Verdi)
* Brigitte ("Iolanta" – Tšaikovski)
* Bubikopf ("Atlantise keiser" – Ullmann)
* Kristine ("Brata" – Alojz Ajdič)

Salzburgis:
* Susanna ("Figaro pulm" – Mozart)
* Pamina ("Võluflööt" – Mozart)
* Arminda ("La finta giardiniera" – Mozart)
* Hyazintus ("Apollo et Hyacinthus" – Mozart)
* Mimi ("La bohème" – Puccini)

2001. aastal Baselis toimunud festivalil Europäische Musikmonat laulis ta soprani osa Šveitsi helilooja Beata Gysinaini ooperis "Skamander". 2000. aastal töötas Alenka Gotar koos helilooja György Kurtágiga Šveitsi raadio DRC3 juures.

## Saavutused
* 1996 – 1. auhind Sloveenia noorte muusikute konkursil, parim sloveenia klassikalise laulu interpretatsiooni eest
* 1999 – 3. auhind Ferruccio Tagliavini rahvusvahelisel lauljate konkursil Deutschlandsbergis Austrias
* 2003 – Hans Gabor Gesangswettbewerb Belvedere ooperilauljate konkursil Viinis, Klagenfurti teatri eriauhind omanäolisima esituse eest
* 2007 – võit Eurovisiooni lauluvõistluse Sloveenia eelvoorus, edasipääs Eurovisiooni lauluvõistluse eelvoorust lõppvooru. Lõppvoorus tulemuseks 15. koht.

## Välislingid
*Alenka Gotari koduleht
Velvitšia

**Velvitšia** (*Welwitschia mirabilis*) on ebaokaspuude klassi kuuluva velvitšialiste sugukonna ainus liik.

Velvitšiad kasvavad üksikult Namibi kõrbes, ning on omapärased selle poolest, et on paljasseemnetaimed, nagu ka okaspuud. 

Velvitšial on ainult kaks suurt lehte, mis kasvavad kogu taime eluaja. Ribadeks hargnevad lehed kasvavad taime varre juurest ning otstest järgemööda surevad. Lehtede all varjus on sobiva elupaiga leidnud paljud putukad. 

Velvitšial on jäme puitunud vars ja niisketesse maapinnakihtidesse ulatuv juur. 

Taim on kohanenud kõrbekliimaga ja ei vaja kasvamiseks kuigi palju niiskust.

Velvitšia ümbermõõt võib ulatuda kuni nelja meetrini ja ta võib elada mitmesaja aastaseks. Oma eluea jooksul õitseb taim vaid korra.

Velvitšiat on kujutatud Namiibia vapil.

## Välislingid
* Velvitšia (Welwitschia mirabilis) – elava fossiili kasvatamine
Mauritiuse saar

**Mauritius** on saar India ookeanis, üks Maskareenidest. Pindala 1865 ruutkilomeetrit. Saar on mägine, kõrgus kuni 826 meetrit. Kuulub Mauritiusele.

Saarel elab umbes 1,2 miljonit inimest. Pealinn on Port Louis.

## Välislingid

*Panoraamfoto: Gris-Gris' supelrand Souillaci lähedal.
Kokemäki linn

**Kokemäki** [kogemägi] on linnaks nimetatav haldusüksus Soomes Satakunta maakonnas. Läbi linna voolab Kokemäenjoki.

Kokemäe vald asutati 1869, 1969. aastal liideti Kauvatsa vald, aastast 1972 on alev ja aastast 1977 linn.

## Külad

Aakula, Askola, Haavasoja, Haistila, Hampula, Harola, Hassala, Herttola, Hintikkala, Huivoo, Hyrkölä, Järilä, Kaarenoja, Kakkulainen, Kankaantausta, Kareksela, Kaukaritsa, Kaurula, Kauvatsa, Keipilä, Ketola, Kiettare, Kiusala, Kokemäen kartano, Korkeaoja, Koskenkylä, Krannila, Krootila, Kuittilo, Kukola, Kuoppala, Kuurola, Kyttälä, Köömilä, Laikko, Lempainen, Mattila, Meinikkala, Paistila, Pappila, Peipohja, Pelhola, Penttilä, Pirkkinäinen (Birknäs), Pukkala, Pumpala, Purjala, Pyhänkorva, Pälpälä, Riste, Ronkka, Rudanko, Ruikkala, Ryytsälä, Sonnila, Säpilä, Talonen, Teikari, Tulkkila, Tuomaala, Vallila, Viikari, Villiö, Vitikkala, Vuolle (Vuoltee), Ylistaro, Äimälä, Öykkäri.

## Sõpruslinnad
* Põltsamaa, Eesti
* Lier, Norra
* Falköping, Rootsi
* Hobro, Taani

## Viited

## Välislingid

* Kokemäe koduleht
Kankaanpää

**Kankaanpää** on linn Soomes Lääne-Soome läänis Satakunta maakonnas.

Kankaanpää on linn aastast 1972.

## Külad

Ala-Honkajoki, Hapua, Jämiänkeidas, Kankaanpää, Karhoismaja, Karhusaari, Korvaluoma, Kyynärjärvi, Leppäruhka, Luomajärvi, Niinisalo, Taulunoja, Venesjärvi, Veneskoski, Verttuu, Vihteljärvi, Vihusaari, Vuorenmaa.

## Viited

## Välislingid

* Kankaanpää koduleht
Ulvila

**Ulvila** on linn Soomes Lääne-Soome läänis Satakunta maakonnas.

Ulvilale andis linnaõigused Rootsi kuningas Albrecht Mecklenburgist aastal 1365.

1. jaanuaril 2005 liideti linnaga Kullaa vald.

Ulvila sõpruslinn Eestis on Suure-Jaani.

## Viited

## Välislingid

* Ulvila koduleht
Helilooja

**Helilooja** (saksa keeles *Tonsetzer*, *Tondichter*, *Tonschöpfer*) ehk **komponist** (ladina keeles *componere* 'kokku panema') on inimene, kes loob heliteoseid ehk tegeleb heliloomingu ehk komponeerimisega.

Helilooja võib enda loodud heliteoseid ise esitada ja/või esitavad (sh tõlgendavad ehk interpreteerivad) neid teised. Tänapäeval luuakse ka elektroakustilist ja elektroonilist muusikat, mille puhul heliteosed luuakse ja/või esitatakse osaliselt või täielikult elektroonika abil isegi kuni esitusinterpretatsiooni puudumiseni.

## Eestikeelne nimetus
Sõna "helilooja" tõi eesti keelde heliloojast keeleteadlane Karl August Hermann, kes on tublisti üle saja tänapäevani vastu pidanud sõna autor. Sõna "helilooja" üllitas Hermann 1887. aastal, kuid aastate jooksul tutvustas ta oma muusikaalastes kirjutistes veel selliseidki uudissõnu nagu "heliredel", "üksiklaul", "kirikulaul", "keelpill", "löökpill", "avamäng", "metsasarv", "tiibklaver" jm. 

## Vaata ka
*Heliloojate loend
*Eesti Heliloojate Liit

## Viited
Stéfanos Stefanópoulos

**Stéfanos Stefanópoulos** (1898 – 4. oktoober 1982) oli Kreeka poliitik, peaminister 17. septembrist 1965 kuni 22. detsembrini 1966.
Geórgios Athanasiádis-Nóvas

**Geórgios Athanasiádis-Nóvas** (9. veebruar 1893– 10. august 1987) oli Kreeka poliitik, peaminister 15. juulist 1965 kuni 20. augustini 1965.
Väegrupp Afrika

**Väegrupp Afrika **(saksa keeles *Heeresgruppe Afrika*) oli Teise maailmasõja ajal Saksa armee koosseisu kuulunud väeüksus.

## Ajalugu

Moodustati 22. veebruaril 1943. aastal Saksa-Itaalia tankiarmee ülemjuhatusest ja Tuneesias asuvast armeestaabist. Väegrupp kapituleerus liitlasvägedele 13. mail 1943.

## Komandörid

:*Generalfeldmarschall Erwin Rommel (23.02.1943)
:*Generaloberst Hans-Jürgen von Arnim (10.03.1943)

## Allunud armeed

Märts 1943.:
:*Itaalia 1. armee
:*5. tankiarmee
Ilías Tsirimókos

**Ilías Tsirimókos** (1907 Lamía – 14. juuli 1968 Ateena) oli Kreeka poliitik, peaminister 20. augustist 1965 kuni 17. septembrini 1965.
Elbląg

**Elbląg** (saksa keeles *Elbing*) on maakonnaõigustega linn Kirde-Poolas Warmia-Masuuria vojevoodkonnas. Asub Elblągi jõel 50 km kaugusel Gdańskist. Aastatel 1844–1860 rajati linna lähedale Elblągi kanal.

## Ajalugu
Elblągi kohal asus muinaspreislaste linn Truso, mille põletas maha Saksa ordu ja ehitas 1237 asemele oma linna, mis sai 1241 linnaõigused.

Keskajal oli Elbing, Hansa Liidu liikmeslinn ja Balti kvartali hansalinn.

Rootsi suurvõimu ajastul, kui Rootsi Pommeri oli üks Rootsi dominioonidest, oli Elbing, Rootsi Pommeri kindralkuberneride residents. 

Rootsi kaotas  Pommeri alad Napoleoni sõdade ajal, kui Kuuenda koalitsiooni sõjas 1814. aasta Kieli rahulepinguga ühines Taani kuningas Frederik VI liitus Prantsusmaa-vastase liiduga ja loovutas Helgolandi Briti kuningale George III-le ja suurema osa Norra kuningriigist Rootsi kuningale Karl XIII-le vastutasuks Rootsi Pommeri eest.  Viini kongressi käigus 1815. aastal Preisimaa ja Taani ning 7. juunil Preisimaa ja Rootsi vahel sõlmitud lepingutega sai Preisimaa endale vahetuskaubana Taani osaks saanud Saksi-Lauenburgi vastu Rootsi Pommeri. Rootsi Pommeri liideti Preisimaaga kui Pommeri provintsi osa Uus Lääne-Pommeri (Neuvorpommern).

Kuni 1945. aastani oli linn Saksamaa koosseisus.

## Viited

## Välislingid

* Elblągi koduleht
Pagila rand

**Pagila rand** asub Saaremaal Saaremaa vallas, Läätsa sadamast 1 km lõunas.

Rand asub suurema Laidunina-Roomassaare ranna alal.

## Välislingid
*Foto
Geórgios Papandréou

**Geórgios Papandréou** (18. veebruar 1888 – 1. november 1968) oli Kreeka poliitik, kolm korda peaminister: 26. aprillist 1944 kuni 3. jaanuarini 1945; 8. novembrist 1963 kuni 30. detsembrini 1963 ja 18. veebruarist 1964 kuni 15. juulini 1965. 

Papandréou sündis Lõuna-Kreekas Kaléntzi linnas. Poliitikasse siirdus noorelt. Teda toetas liberaalne poliitik Elefthérios Venizélos, kelle toel sai Papandréoust pärast Balkani sõda 1912 Lesbose kuberner. 

Esimese maailmasõja ajal, kui Kreeka valitsust läbisid pidevad poliitilised kriisid, oli Papandréou oma endise toetaja Venizelose üks lähedasemaid liitlasi saksameelse kuninga Konstantin I vastu. Kui Venizelos oli sunnitud Ateenast põgenema, saatis Papandréou teda Kreetani, siis pöördus tagasi Lesbosesse, kus mobiliseeris kuninga vastaseid ja kogus toetust Venizelose loodud britimeelsele valitsusele Thessalonikis.

Pärast sõda valiti Papandréou parlamenti ning ka valitsusse, kus ta oli erinevatel ministrikohtadel. 1935. aastal loodi tema eestvedamisel Kreeka sotsiaaldemokraatlik partei. 1936. aastal oli monarhiavastane Papandréou sunnitud minema eksiili, kuna võimule sai kuninga toetaja, diktaator Ioannis Metaxas.

Teise maailmasõja puhkedes, kui Kreeka okupeeriti teljeriikide poolt, ühines Papandréou Kairos asunud Kreeka eksiilvalitsusega. 1944–1945 oli ta selle valitsuse peaminister. 1940. aastate teisel poolel (1946–1952), kui Kreekas toimus kodusõda, kuulus ta mitme valitsuskabineti koosseisu. 

1951–1963 oli Papandréou opositsioonis. 1961 asutas ta liberaalse Kreeka keskpartei koos endiste Venizelistidega ja mõnede pettunud konservatiiviga. Tema partei võitis 1963. aastal toimunud valimised.

Kuningas Konstantin II ja Papandréou parempoolse valitsuse vahel puhkesid vastuolud, kuna valitsus püüdis piirata sõjaväe rolli riigis. Lõpuks kuninga mahitusel tekkisid keskparteis erimeelsused ning juulis 1965 Papandréou vallandati, peaministri kohuseid hakkas täitma kaitseminister. Pärast 1967. aasta riigipööret Papandréou vahistati ning pandi koduaresti, kus ta novembris 1968 suri. Tema matused kujunesid suureks diktatuurivastaseks meeleavalduseks.

## Isiklikku
Ta abiellus poolatar Sofia Mineikoga ja neil sündis 1919 poeg Andréas.
Andalusiit

**Andalusiit** on silikaatne mineraal. 

Andalusiit esineb peamiselt moondekivimeis, enamasti koos kordieriidiga. Tavaliselt tekib ta kontaktmoonde käigus savikaist (alumiiniumirikkaist) lähtekivimeist. Harvem võib andalusiiti olla graniidi koostises. Ka liivakivi võib mõnikord andalusiiditeri sisaldada.

Andalusiit on stabiilne suhteliselt madalal rõhul. Rõhu suurenedes kristalliseerub ta ümber polümorfseks erimiks sillimaniidiks (temperatuur >500 °C) või küaniidiks (temperatuur <500 °C).
Karni Alpid

**Karni Alpid** on mäestik Euroopas Austria ja Itaalia piiril, osa Alpidest. Kulgeb ida-lääne suunas. Kõrgus kuni 2780 meetrit.

## Välislingid
* Karni Alpid - Hribi.net
Maskareenid

**Maskareenid** on saarestik India ookeanis. Suuremad saared on vulkaanilise päritoluga Réunion ja Mauritiuse saar, kaugemal idas asub Rodrigues.
Kaunis kuldking

**Kaunis kuldking** (*Cypripedium calceolus*) on käpaliste sugukonda kuldkinga perekonda kuuluv mitmeaastaste ühekojaliste rohttaimede liik. 

Eesti Orhideekaitse Klubi valis kauni kuldkinga 2018. aastal Eesti aasta orhideeks. Ta on Eestis II kategooria kaitsealune taim. Kaunis kuldking on Norra Nord-Trøndelagi maakonnalill. 2003. aastal oli kaunis kuldking Läti aasta taim. 

## Nimetus
Rahvakeeli kutsutakse taime ka **käokingaks**, **kukulinnupätaks**, **käopättaks**, **neitsikingaks**, **pruudikingaks** või **saksakingaks**.

## Botaaniline kirjeldus
Omapärase, isegi eksootilise õie tõttu kergesti äratuntav. Ühe sümmeetriateljega suured õied on kuni 10 cm suurused. Õiel on suur läikiv sidrunkollane kingakujuline õõnes huul, mille pikkus ulatub kuni 4 cm, siseküljel on punakad täpid ja sooned. Ülejäänud õiekattelehed on lamedad, meenutavad teritunud paela. Paelad on lillakaspruunid, mille pikkus on kuni 6 cm. Õite alusel on ka kandelehed, mis sarnanevad varrelehtedega. Õitseb mai lõpust juuli alguseni. Õitel on nõrk vanillilõhn, mis meelitab ligi väikeseid putukaid. 

Õis on tolmeldavate putukate jaoks lõks: kingakujulisest huulest pole muud väljapääsu kui tolmukatest ja emakasuudmetest mööda ronides. Kuldkinga lõhn meenutab putukatele feromoone, mis meelitab kohale isaseid erakmesilasi. Paljuneb nii seemnetega kui ka vegetatiivselt risoomiharudega. Seemneid on tal küll palju, kuid millimeetrisuurused seemned arenevad aeglaselt ja õitsemisikka jõudmiseks kulub vähemalt 15 aastat. Seemned levivad õhuvooludega. Seemnelisel paljunemisel on vajalik sobiva seeneniidistiku olemasolu mullas.

Varrel kasvab kuni kuus lehte, mis kujult meenutavad maikellukest. Taimel on 1–3, tavaliselt kaks õit. Kõrgus on taimel ~ 20–50 cm (harvem ka 80 cm). Maa sees on kuldkingal jäme risoom, mis kasvab pikkamööda, teisest otsast samal ajal kõdunedes. Ühe risoomi eluiga on 20–25 aastat. Üks puhmik võib elada 30 aastat vanaks.
## Kasvukoht ja levila
Kasvab tavaliselt puisniitudel, metsaservadel ja hõredamates kuuse-segametsades. Levinud laialdaselt nii Euroopa kui ka Aasia parasvöötmes, ka Põhja-Ameerikas. Esineb hajusalt, kuid kõikjal vähesearvuliselt. Eestis on teda hajusalt, sagedamini on teda siiski lääne- ja põhjaosas.

Taime ohustab nii korjamine lõikelilleks kui ka väljakaevamine koduaeda toomiseks. Taime ümberistutamine reeglina ebaõnnestub, kuna aiamullas puudub taime kasvuks vajalik mükoriisa. Looduslikest vaenlastest on ohtlikumad metssead, kes kuldkinga risoome välja tuhnivad.

## Viited


## Vaata ka

*Eesti käpaliste loend
*Käpalised

## Kirjandus
*Kull, T., Kuldking. Tallinn: Valgus, 1987

## Välislingid
* 
* "Pärnumaal loendati ühel elupaigal kokku pea 10 000 õitsvat kuldkinga võsu" ERR Novaator, 12. juuni 2020
Ingoda

**Ingoda** on jõgi Aasias. 

Algab Hentij mägedest. Ülemjooksul voolab mägijõena põhja. Keskjooksul suundub laias orus kirdesse. Alamjooksul pöördub kakku ja itta. Ühinedes Ononiga, moodustab Šilka. 

Pikkus 708 km, valgala 37 200 km².

Jõe ääres on Tšita linn. Sealt alates on jõgi allavoolu laevatatav. Novembri algusest aprilli lõpuni on jõgi külmunud.
Tartass

**Tartass** on jõgi Venemaal Siberis. Algab Vasjuganje soost. Voolab valdavalt läände ja edelasse. Suubub paremalt Omi.
Teutoburgi mets

**Teutoburgi mets** (saksa *Teutoburger Wald*) on mäestik Saksamaal. Kulgeb loode-kagu suunas. Kõrgus kuni 468 meetrit (Velmerstot). Teutoburgi metsas toimus 9. aastal otsustav Teutoburgi metsa lahing Rooma leegionide ja germaani hõimude vahel, mis peatas Rooma impeeriumi laienemise põhja suunas.
Werner Schall von Bell

**Werner Schall von Bell** (surnud detsembris 1560 Moskvas) oli Liivi ordu liige ja viimane Kuldīga komtuur.

Werner oli ordu viimase maamarssali Philipp Schall von Belli vend. Nende päritolu pole suudetud üheselt kindlaks määrata. Werner oli tõenäoliselt noorem vend ja võis ordusse astuda pärast oma venda.

1549. aastal oli Werner kumpan Siguldas, 1551 sai aga Miitavis peameheks. 1555. aastal sai temast viimane Rēzekne foogt, seda ametit pidas ta kuni 1559. aastani, mil linnus anti üle poola väesalgale. Seejärel sai temast Kuldīga komtuur, see ametipost oli ordu tähtsamaid.

Härgmäe lahingus võitles Werner oma venna kõrval ning langes koos temaga venelaste kätte vangi. Mõlemad vennad hukati, nagu ka teised vangi langenud ordukäsknikud.

## Kirjandus
**Ritterbrüder im livländischen Zweig des Deutschen Ordens*. Köln: Böhlau, 1993. Nr. 762 (lk 566–567).
Šig-Alei

**Šig-Alei** (tatari *Şahğäli xan* või *Şäyex Ğäli xan*, ka *Šahh Ali*; 1505–1567) oli Kassimovi khaan ja Kaasani khaan ning hiljem tsaar Ivan IV väepealik.

Šig-Alei oli Kassimovi khaan aastatel 1516–1519, 1535–1546, 1546–1551 ja 1552–1567 ning Kaasani khaan aastatel 1519–1521, 1546 ja 1551–1552. Ta oli khaaniriigi Vene-meelsete juht ning kukutati seetõttu mitu korda. 

1552. aastal püüdis ta Kaasani khaaniriiki Ivan IV kätte mängida, kuid Vene-vaenulik Yadigar Muhammad tõukas ta troonilt ning üritas venelastele vastu hakata. Ent Kaasan vallutati ja liideti Venemaaga juba samal aastal (1552) ning nii tuli ka Šig-Aleil sellest khaanitiilist igaveseks loobuda. 

Selle asemel sai temast üks olulisemaid tatari väepealikke Ivan Julma õukonnas, kes juhtis ka esimest rüüsteretke Vana-Liivimaale Vene-Liivi sõja alguses, 1558. aasta jaanuaris-veebruaris. Ta saatis liivimaalastele ka kirja, milles manitses neid tsaari nõudmistele kuuletuma. Et nood seda aga ei teinud, läks sõda edasi ning Šig-Alei laastas veel mitmel korral Liivimaad. 

1560. aastatel tegeles ta peamiselt Moskoovia piirilinnade kaitsmisega Poola-Leedu vägede vastu.
Janno Reiljan

**Janno Reiljan** (8. oktoober 1951, Mikita küla – 23. jaanuar 2018) oli Eesti poliitik ja majandusteadlane, Tartu Ülikooli välismajanduse professor.

Ta lõpetas aastal 1975 *cum laude* Tartu Riikliku Ülikooli majandusteaduskonna majandusküberneetika erialal. Aastal 1980 kaitses ta Moskva Riiklikus Ülikoolis majanduskandidaadi väitekirja teemal "Matemaatilis-statistiliste meetodite kasutamise probleemid ettevõtete majandustegevuse analüüsis". Prof Reiljan andis hindamatu panuse TÜ majandusteaduskonna uuendamisse 1990. aastate alguses võttes vastutuse dekaanina ja seejärel arendusprodekaanina.

Reiljan oli Rahvaliidu liige ning Villu Reiljani vend. Ta sai tuntuks ülimalt emotsionaalsete ja sageli üle hea maitse piiride minevate sõnavõttudega, seda nii Riigikogus kui ka mujal.

Ta kuulus Riigikogu IX ja X koosseisu (1999–2007). 2007. aasta Riigikogu valimistel ei õnnestunud Janno Reiljanil (erinevalt oma vennast) enam Riigikokku pääseda.

Janno Reiljan oli korporatsiooni Fraternitas Liviensis vilistlane.

## Tunnustus
*2006 Valgetähe IV klassi teenetemärk
*2011 Tartu Ülikooli medal
*2016 Tartu Ülikooli suur medal

## Viited

## Välislingid

* Elulugu Tartu Ülikooli lehel
* Kadri Jakobson. «Isamaaline siga, värdjas ja lurjus!» Õhtuleht, 27. jaanuar 2006
* Janno Reiljan: Pensionisüsteem õiglasemaks Tartu Postimees, 28. august 2006
* Aivar Pau.  Janno Reiljan: valimised viigu kõntsa riigikogust ERR, 12. september 2006
* Martin Šmutov. Ene Ergma: Janno Reiljan häbistas riigikogu Postimees, 12. september 2006
* Online-intervjuu: vastas Janno Reiljan Rahvaliidust, 1. märts 2007
Aaron Eckhart

**Aaron Edward Eckhart** (sündinud 12. märtsil 1968 Californias) on Kuldgloobusele kandideerinud USA filminäitleja. 

Tema tuntuimate filmirollide hulka kuuluvad osatäitmised filmides "Erin Brockovich", "Paycheck", "Juhuslik armastus" ja "Täname suitsetamast!".

## Välislingid
*
Alejandro González Iñárritu

**Alejandro González Iñárritu** ([inj'aritu]; sündinud 15. augustil 1963 Méxicos) on Mehhiko filmilavastaja, stsenarist ja produtsent. Ta on võitnud filmidega "Lindmees" (2014) ja "Mees, kes jäi ellu" (2015) parima lavastaja Oscari.

## Filmograafia
*"Timbre, El" (1996)
*"Amores perros" (2000)
*"21 grammi" (2003)
*"Paabel" (2006)
*"Biutiful" (2010)
*"Lindmees" (2014)
*"Mees, kes jäi ellu" (2015)

## Välislingid
*
Stephen Frears

**Stephen Arthur Frears** (sündinud 20. juunil 1941 Leicesteris Inglismaal) on filmiauhinnale Oscar nomineeritud Briti filmilavastaja.

## Filmid

## Välislingid
*
Jennifer Hudson

**Jennifer Kate Hudson** (sündinud 12. septembril 1981) on Ameerika Ühendriikide näitleja ja laulja.

Lauljana sai ta tuntuks USA telesarja "American Idol" finaalist, kus saavutas 7. koha.

2006 debüteeris ta näitlejana Effie Melody White'ina muusikafilmis "Dreamgirls". Seal mängib ta samanimelise bändi esilauljat, kes selleks, et bändi paremini müüa, bändist lahkuma sunnitakse ja vaesusse langeb. See film põhineb osalt bändil The Supremes ja White'i selle kunagisel liikmel Florence Ballardil. Erinevalt päriselust oli filmi lõpp õnnelikum: Ballard surigi 32-aastaselt vaesuses, White tuli filmi lõpus muusikaärisse tagasi.

Selle rolli eest esitati Hudson kokku 32 auhinna kandidaadiks, millest ta võitis 28. Kõige tähtsamad nendest olid Oscar, Kuldgloobus, BAFTA auhind ja Ekraaninäitlejate Gildi auhind parima naiskõrvalosatäitja kategoorias (võitis nad kõik), Ekraaninäitlejate Gildi auhind parima filmibändi kategoorias (ei võitnud) ning Teismeliste valiku auhind parima naisnäitleja kategoorias (võitis) ja parima naisfilminäitleja läbimurderolli kategoorias (ei võitnud).

2008 andis Hudson välja oma esiksingli, mis kandis tema enese nime. See album võitis Grammy parima *[[rhythm and blues]]*-plaadi kategoorias ja sellel oleva laulu "Spotlight" singel nimetati Grammy kandidaadiks naise esitatud parima *rhythm and blues*-laulu kategoorias ja samal plaadil olev laul "I'm His Only Woman" nimetati Grammy kandidaadiks bändi esitatud parima *rhythm and blues*-laulu kategoorias. Ta nimetati ka teismeliste valiku auhinna kandidaadiks kahes kategoorias: parim *rhythm and blues*-laulja ja parim *rhythm and blues*-laul ("If This Isn't Love" samalt albumilt). Kumbagi neist ta ei võitnud.

2010 nimetati ta Teismeliste valiku auhinna kandidaadiks saatesarjas "American Idol" osalenutest lemmiku kategoorias. Ta ei võitnud seda auhinda.

## Eraelu

Hudson kohtus David Otungaga, kes töötab elukutselise *[[wrestling]]*-maadlejana. Otunga on lõpetanud Illinoisi ülikooli psühholoogiabakalaureusena ja Harvardi ülikooli juristina. Jenniferi 27. sünnipäeval 12. septembril 2008 pakkus Otunga talle kätt ja südant. 10. augustil 2009 sündis nende poeg David Daniel Otunga Jr.

1. aprillil 2010 sai Hudson Kaalujälgijate eestkõnelejaks. Ta väitis, et oli eelmise aasta jooksul kaotanud 25 kg ega soovi rohkem kaalu kaotada. Kuid 20. veebruaril 2011 teatas ta "Oprah Winfrey Show's", et on kaotanud juba 35 kg.

## Perekonna mõrvamine

24. oktoobril 2008 leiti Hudsoni 57-aastane ema ja 29-aastane vend mõrvatuna. Tema 7-aastane õepoeg oli kadunud ja 27. oktoobril leiti tema surnukeha. Kõik kolm olid maha lastud. Juba samal päeval, 24. oktoobril vahistati Hudsoni 27-aastane õemees William Balfour, kes oli mitu aastat mõrvakatse ja ärandamise eest vanglas istunud ja viibis parajasti tingimisi vabaduses. 30. detsembril 2008 esitati Balfourile ametlikult mõrvasüüdistus. Balfour ei tunnistanud end süüdi.

## Välislingid

* Ametlik koduleht
* 
* "Oscari-võitja Jennifer Hudsoni perekond leiti tapetuna". Eesti Päevaleht, 25. oktoober 2008.
Hank Williams III

**Hank Williams III** (ka **Hank III** ja **III**, pärisnimega **Shelton Hank Williams**; sündinud 12. detsembril 1972 Nashville'is Tennessee osariigis) on USA laulja ja kitarrist.

Ta on Hank Williams juuniori poeg ja Hank Williams seeniori pojapoeg. Ka ta poolõde Holly Williams on laulja.

Tema muusikastiilideks on *[[hard-twang]]*, *[[punkabilly]]*, *[[cowpunk]]*, *[[alternacountry]]*, *[[hellbilly]]* ja *[[honkypunk]]*.

Ta on solist bändides The Damn Band ja Assjack ning bassi mängib ansamblis Superjoint Ritual.

## Diskograafia
### Albumid
*"Three Hanks: Men With Broken Hearts" (1996) – koos Hank Williams juuniori ja Hank Williams seenioriga
*"Risin' Outlaw" (1999)
*"Lovesick, Broke and Driftin'" (2002)
*"A Lethal Dose of American Hatred" (2003) – kaas ansambliga Superjoint Ritual
*"Straight to Hell" (2006)
*"Damn Right – Rebel Proud" (2008)
*"Assjack" (2009) – koos ansambliga Assjack
*"Rebel Within" (2010)
*"Hillbilly Joker" (2011)
*"Ghost to a Ghost/Gutter Town" (2011)
*"3 Bar Ranch Cattle Callin'" (2011)
*"Attention Deficit Domination" (2011)
Holly Williams

**Holly Audrey Williams** (sündinud 12. märtsil 1981 Cullmanis Alabama osariigis) on USA kantrilaulja ja laulukirjutaja.

Ta on Hank Williams juuniori tütar ning Hank Williams seeniori lapselaps. Tal on samuti lauljast poolvend Hank Williams III.
Kollanokad

**"Kollanokad"** (originaalpealkiri *Scrubs*) on Emmy ja Kuldgloobuse nominatsioonidega USA komöödiasari.

## Osatäitjad
*Zach Braff – Dr. John "J.D." Dorian 
*Sarah Chalke – Dr. Elliot Reid
*Donald Faison – Dr. Christopher Duncan Turk
*John C. McGinley – Dr. Percival "Perry" Cox
*Judy Reyes – Carla Espinosa
*Neil Flynn – koristaja
*Ken Jenkins – Dr. Robert "Bob" Kelso

## Välislingid
*
*''Scrubs'' at NBC
*''Scrubs'' at ABC Television Studio 
*''Scrubs'' at Buena Vista
Hilary Swank

**Hilary Ann Swank** (sündinud 30. juulil 1974 Lincolnis Nebraskas) on kaks Oscarit pälvinud USA filminäitleja.

Ta on eelkõige tuntud filmidest "Poisid ei nuta" ja "Miljoni dollari tüdruk". 

## Välislingid
*